Non confundir con pato rabeiro ou pato rabudo.

| Pato rabilongo |
| --- |
| Macho (esquerda) e femia (dereita)Anas_acuta.ogg Call (axuda ·  info) |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Anseriformes |
| Familia: | Anatidae |
| Subfamilia: | Anatinae |
| Xénero: | *Anas* |
| Especie: | ***A. acuta*** |

 |
| Nome binomial |
| '**Anas acuta'**Linnaeus, 1758 |
| CríaModelo:LeftlegendModelo:LeftlegendRed X — Vagrant     CríaModelo:LeftlegendModelo:LeftlegendRed X — Vagrant     CríaModelo:LeftlegendModelo:LeftlegendRed X — Vagrant |
| Sinonimia |
| *Dafila acuta* |

 *Anas acuta*
O **pato rabilongo** (*Anas acuta*) é unha ave de familia dos anátidos (Anatidae) de distribución moi ampla

Descrición
----------

É un parrulo relativamente grande. Os machos miden entre 65 e 75 cm, as femias entre 50 e 55. Pesan entre 700 e 1.200 g. As alas teñen unha envergadura de ata 85 cm. A cola, que lle dá o seu nome á especie, é longa e en forma de punta. Nos machos pode medir 10 cm. Teñen os ollos negros e o bico e as patas grises. Na época reprodutora o macho é inconfundible: ten o corpo gris pálido, o peito branco, a cabeza negra e o pescozo branco. As femias teñen a cola máis curta, coa gorxa branca. A plumaxe ten debuxos sobre un fondo marrón. Diferénciase das femias doutras especies de parrulos polo pescozo longo e o peteiro longo e gris. Fóra da época de cría a plumaxe de femias e machos é semellante.

Distribución
------------

Cría no hemisferio norte: norte de Europa e Asia, Canadá, Alasca e no Medio Oeste dos Estados Unidos
É unha ave migratoria, que pasa o inverno en zonas ben ó sur da súa área de cría, chegando ata o Ecuador. Na época invernal é moi gregario e forma bandadas mesturado con outras especies.

É un parrulo de zonas húmidas abertas, como praderías húmidas e a tundra. Aliméntase principalmente de plantas, pero durante a estación reprodutora come tamén insectos acuáticos, moluscos e crustáceos. Ás veces come plantas e sementes en campos cultivados.

Reprodución
-----------

A época de cría vai de abril a xullo. Maduran sexualmente ó ano de idade. Durante o cortexo non son raras as persecucións aéreas, nas que varios machos acosan unha femia. O seu niño, que constrúe a femia, é unha depresión non moi fonda no chan, ben agochada na vexetación, rodeada de plantas e cuberta de plumas interiores do parrulo. Fano en sitios enxoitos, en ocasións non moi preto na auga.

Poñen de seis a doce ovos duns 5 cm de longo, de cor, en xeral, verde clara. Chócannos unhas tres semanas. Os polos poden voar cando teñen sete semanas.

Taxonomía
---------

O seu vello nome científico era *Dafila acuta*.

A especie *Anas eatoni*, con dúas subespecies: *A. eatoni eatoni* (das illas Kerguelen, e *A. e. drygalskyi* da illa de Crozet, foron consideradas antigamente subespecies do pato rabilongo. Nesta especie os machos non desenvolven completamente a plumaxe de gala.

Ameazas
-------

Os perigos meirandes para a súa subsistencia son as enfermidades e a perda dos espazos húmidos causada pola urbanización, a polución e as plantas invasoras. É unha das especies incluídas no "Acordo para a conservación das aves acuáticas migradoras de África e Eurasia" (AEWA).

Galería
-------

* 
* 
* 
* 
* Anas acuta

Notas
-----

1. ↑  BirdLife International (2013). "*Anas acuta*". *Lista Vermella de especies ameazadas. Versión 2013.2* (en inglés). Unión Internacional para a Conservación da Natureza. Consultado o 26 de novembro de 2013.
2. ↑  Penas Patiño, Xosé M.; Pedreira López, Carlos (setembro de 2004). Guía das aves de Galicia. Ilustrado por Calros Silvar (2ª ed.). A Coruña: Baía Edicións. ISBN 84-96128-69-5.
3. ↑  Conde Teira, M. A. (1999). "Nomes galegos para as aves ibéricas: lista completa e comentada" (PDF). Chioglossa (A Coruña) 1: 121–138. Arquivado dende o orixinal (PDF) o 15 de marzo de 2016. Consultado o 28 de setembro de 2016.

|  |  |
| --- | --- |
|  | Commons ten máis contidos multimedia sobre:  ***Pato rabilongo*** |

|  |  |
| --- | --- |
| Control de autoridades | 
* Wd: Q25450
* BRE: 4942839
* EBID: ID
* GEC: 0152361

 |

|  |  |
| --- | --- |
| Identificadores taxonómicos | 
* ADW: Anas\_acuta
* Avibase: 56CCA7179C9FA71D
* BioLib: 8461
* BirdLife: 22680301
* CMS: anas-acuta
* Dyntaxa: 100006
* eBird: norpin
* EPPO: ANAXAC
* EUNIS: 864
* FE: 96504
* FE-New: ID
* Fossilworks: 83435
* GBIF: 2498112
* GNAB: northern-pintail
* IBC: ID
* iNaturalist: 6933
* IRMNG: 10587754
* ITIS: 175074
* IUCN: 22680301
* NBN: NBNSYS0000000189
* NCBI: 28680
* Soortenregister: 139882
* TAXREF: 1973
* uBio: 2326641
* WoRMS: 158939
* Xeno-canto: Anas-acuta

 |

|  |  |
| --- | --- |
| Identificadores | 
* UMLS: C0325495

 |